РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 25
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 04.08.2021 г.

Днес, 04.08.2021 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                                ПРЕДСЕДАТЕЛ: Стефан Гроздев /online/
                                                                         ЧЛЕНОВЕ:  Огнян Дамянов /online/
                                                                                              Боян Новански /online/
                                                                                              Йордан Стоев

ОТСЪСТВА: Олга Керелска.

От администрацията на ВСС присъстваха: Стефка Инджова – директор на дирекция „Управление на собствеността на съдебната власт и Диана Стоянова - главен експерт - юрисконсулт в дирекция „Правна“.

- Инвестиционна дейност:

1.ОТНОСНО: Осигуряване на допълнителни средства за изпълнение на обект „Газифициране на котелна инсталация в сградата на Съдебна палата - Хасково, бул. „България“ № 144“, както и упражняване на авторски надзор, строителен надзор и инвеститорски контрол по време на строителство и такси за въвеждане в експлоатация“, във връзка с писмо рег. № ВСС – 10320/06.07.2021 г. на административния ръководител на Окръжен съд – Хасково.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
1.2. ПРИЕМА за необходимо и целесъобразно осигуряване на допълнителни средства в размер на 17 315 лева за изпълнение на СМР за обект  „Газифициране на котелна инсталация в сградата на Съдебна палата - Хасково, бул. „България“ № 144“, както и упражняване на авторски надзор,  строителен надзор и инвеститорски контрол по време на строителство и такси за въвеждане в експлоатация“, като общата сметна стойност и годишната задача за 2021 г. се променя от 54 000 лева на 71 315 лева. Допълнителните средства следва да се осигурят по § 51-00 „Основен ремонт на ДМА“, за сметка на „Неразпределения резерв за проектиране и основен ремонт на сгради“.

Мотиви: Прогнозната стойност за СМР на обекта, съгласно изготвения технически проект е в размер на 42 462 лева с ДДС. За възлагане на СМР, Окръжен съд - Хасково е пристъпил към събиране на оферти. Постъпили са само две оферти, и двете на стойност над прогнозната стойност за изпълнение на СМР.
Във връзка с това, с писмо рег. № ВСС-10323/07.07.2021 г. административният ръководител на Окръжен съд – Хасково е отправил искане за осигуряване на допълнителни средства за изпълнение на обекта: „Газифициране на котелна инсталация в сградата на Съдебна палата - Хасково, бул. „България“ № 144“, както и упражняване на авторски надзор,  строителен надзор и инвеститорски контрол по време на строителство и такси за въвеждане в експлоатация“. В подкрепа на искането са представени: Актуализирана количествено-стойностна сметка към 16.07.2021 г. и становище с обосновка за актуализиране на крайната цена от проектанта. Общата стойност на актуализираната КСС възлиза на 59 778,33 лева с ДДС, в т.ч. 8% непредвидени. Необходимите допълнителни средства за изпълнение на СМР по новата актуализирана КСС възлизат в размер на 17 315,28 лева /59 778,33 лева по актуализирана КСС,  42 463,05 лева по КСС от 2020 г./, които следва да бъдат осигурени от бюджетен ред „Неразпределен резерв за проектиране и основен ремонт“.
1.3. ОДОБРАВЯ  обект „Газифициране на котелна инсталация в сградата на Съдебна палата - Хасково, бул. „България“ № 144“, както и упражняване на авторски надзор,  строителен надзор и инвеститорски контрол по време на строителство и такси за въвеждане в експлоатация“, да бъде заложен в Инвестиционната програма на ВСС със следните подобекти, като актуализирната сметната стойност в размер на 71 315 лева да бъде разпределена, както следва:
- Обект: „СМР по газифициране на котелна инсталация в сградата на Съдебна палата - Хасково, бул. „България“ № 144“, със сметна стойност и годишна задача за 2021 г. – 59 778 лева с ДДС;
- Обект: „Упражняване на авторски надзор на обект: „Газифициране на котелна инсталация в сградата на Съдебна палата - Хасково, бул. „България“ № 144“, със сметна стойност и годишна задача за 2021 г. – 1 800 лева с ДДС;
- Обект: „Упражняване на строителен надзор и инвеститорски контрол на обект: „Газифициране на котелна инсталация в сградата на Съдебна палата - Хасково, бул. „България“ № 144“, със сметна стойност и годишна задача за 2021г. – 4 752 лева с ДДС;
- Обект “Такси за присъединяване към газоразпределителната мрежа на „Ситигаз България“ ЕАД и такса за въвеждане в експлоатация от РДНСК – 4 985 лева.
1.4. ВЪЗЛАГА на отдел „Инвестиции и строителство“ при последваща актуализация на поименното разпределение на разходите по § 51-00 „Основен ремонт на ДМА“ да отрази промяната по т. 1.3.
1.5. ИЗПРАЩА решението на Комисия „Бюджет и финанси“ към Пленума на Висшия съдебен съвет за корекция на бюджета на Окръжен съд – Хасково със сумата от 17 315 лева с ДДС за изпълнение на СМР за обект: Газифициране на котелна инсталация в сградата на Съдебна палата - Хасково, бул. „България“ № 144“.

	2.ОТНОСНО: Определяне на изпълнител на обществена поръчка по реда на чл. 20, ал. 4, т. 3 от ЗОП с предмет „Упражняване на авторски надзор на строеж: „Основен ремонт и преустройство на сграда, бул. Драган Цанков № 6, гр. София за нуждите на органите на съдебната власт“.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада на инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“ в администрацията на Висш съдебен съвет.
2.2. ПРИЕМА за изпълнител на услуга с предмет „Упражняване на авторски надзор на строеж: „Основен ремонт и преустройство на сграда, бул. Драган Цанков № 6, гр. София за нуждите на органите на съдебната власт“ „СОНИК МОДУЛ“ ЕООД, с ценово предложение на стойност 27 000,00 лв. без ДДС или 33 240,00 лв. с ДДС. Обектът е включен в Инвестиционната програма на ВСС по § 51-00 „Основен ремонт на ДМА“.
2.3. ВЪЗЛАГА на дирекция „Управление на собствеността на съдебната власт“ да подготви и изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на необходимите действия за сключване на договор с определения изпълнител по т. 2.2.
2.4. ИЗПРАЩА решението по на Комисия „Бюджет и финанси“ към Пленума на Висшия съдебен съвет за сведение.

	3.ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА“ заложени в Инвестиционната програма на ВСС за 2021 г., към 30.06.2021 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА ЗА СВЕДЕНИЕ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 30.06.2021 г.

3.2. ПРЕДОСТАВЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 30.06.2021 г. на Комисия „Бюджет и финанси“ към Пленума на Висшия съдебен съвет.
4.ОТНОСНО: Допълнение към актуализирана информация за необходимите средства за капиталови разходи за периода 2022-2024 г. /Приложение № 2и „Разшифровка на капиталовите разходи и трансфери за периода 2022 -2024 г.“/ във връзка с писмо рег. № ВСС-10530/22.07.2021 г. от административния ръководител на Върховен административен съд и писмо рег. № ВСС- 11452/23.07.2021 г. от административния ръководител на Апелативен съд – София.  
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
4.2. ОДОБРЯВА Приложение № 2и „Разшифровка на капиталовите разходи и трансфери за периода 2021 -2024 г.“ и обяснителна записка към приложението, с допълнени обекти във връзка с писма рег. № ВСС-10530/22.07.2021 г. от административния ръководител на Върховен административен съд и рег. № ВСС- 11452/23.07.2021 г. от административния ръководител на Апелативен съд – София. 
4.3. ИЗПРАЩА решението по т. 4.2 от настоящия протокол на дирекция „Бюджет и финанси“, ведно с Приложение № 2и „Разшифровка на капиталовите разходи и трансфери за периода 2021 - 2024 г.“ и обяснителна записка към приложението.

- Текущи ремонти:

5.ОТНОСНО: Писмо от Главния прокурор на Република България, с вх. № ВСС-9005/20.07.2021 г., за осигуряване на средства за ремонтни работи в имот с идентификатор 10135.2571.1293, находящ се в гр. Варна, район „Приморски“, к.к. „Чайка“.
Приложение: Доклад от инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА доклада на инж. Юрий Георгиев - главен експерт в отдел „Инвестиции и строителство“ и инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

5.2. ПРИЕМА за необходимо и целесъобразно изпълнението на ремонтни работи - първи етап в сгради в ПИ с ИН 10135.2571.1293, находящ се в гр. Варна, район „Приморски“, к.к. „Чайка“.

Мотиви: Изпълнението на предвижданите ремонтни работи – първи етап в сградите в ПИ с ИН 10135.2571.1293, съгласно Прогнозна сметка по окрупнени показатели за извършването им, представляват „текущ ремонт“ по смисъла на § 5, т. 43 от Закона за устройство на територията. Необходимо е с оглед възстановяване на експлотационното състояние на сградите ремонтните работи да бъдат стартирани още през тази година. 

		5.3. ИЗПРАЩА решението на Комисия „Бюджет и финанси“ към Пленума на ВСС, за корекция на бюджета на Прокуратурата на Република България. 

6.ОТНОСНО: Писмо от административния ръководител на Апелативен съд – Варна, с вх. № ВСС-10864/12.07.2021 г., за отпускане на средства за ремонт и подмяна на офис мебели в деловодствата на Апелативен съд – Варна.
Приложение: Доклад от инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА доклада на инж. Юрий Георгиев - главен експерт в отдел „Инвестиции и строителство“ и инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
6.2. ПРИЕМА за необходимо изпълнението на текущ ремонт (шпакловъчно-бояджийски работи) в деловодствата на Апелативен съд – Варна, на стойност в размер на 1 868 лв. с ДДС, съгласно предоставената икономически най-изгодна оферта от Апелативен съд – Варна. 

Мотиви: Разходът за извършване на СРР е целесъобразен, при условие че бъде одобрено искането за подмяна на мебелите от Комисия „Бюджет и финанси“ към Пленума на ВСС, с оглед спазване на технологията на изпълнението им, а именно – изпълнението на строително-ремонтните работи да предхожда доставката и монтажа на новото обзавеждане.

Справка за отпуснатите средства на Апелативен съд – Варна
за периода 2016 г. – 2020 г.

година	Корекция на бюджета на ОСВ за извършване на текущ ремонт	Вид на текущия ремонт	
2016	0 лв.	няма	
2017	0 лв.	няма	
2018	0 лв.	няма	
2019	0 лв.	няма	
2020	3000 лв.	Интериорен проект, включващ решения за постигане на качествена акустична среда в залата	
2021	30 405 лв.	Ремонт съдебна зала	

6.3. ПРЕДЛАГА на Комисия „Бюджет и финанси“ /КБФ/ към Пленума на Висшия съдебен съвет да бъде коригиран бюджета на Апелативен съд – Варна със сумата от 1 868 лв. с ДДС за извършване на текущ ремонт – шпакловъчно-бояджийски работи в деловодствата на Апелативен съд – Варна, съгласно предоставената икономически най-изгодна оферта, при одобряване от страна на КБФ на искането за подмяна на мебелите в тези помещения. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
6.4. ИЗПРАЩА решението на Комисия „Бюджет и финанси“ към Пленума на Висшия съдебен съвет за действия по компетентност, на административния ръководител на Апелативен съд - Варна и на Окръжен съд – Варна за сведение.

7.ОТНОСНО: Писмо от административния ръководител на Окръжен съд – Благоевград, с вх. № ВСС-11522/27.07.2021 г., с искане за увеличаване на одобрените финансови средства за изпълнение планиран текущ ремонт в сградата стопанисвана от ОС - Благоевград.
Приложение: Доклад от инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ПРИЕМА доклада на инж. Юрий Георгиев - главен експерт в отдел „Инвестиции и строителство“ и инж. Минчо Стаев - главен експерт в отдел „Инвестиции и строителство”, дирекция „Управление на собствеността на съдебната власт“, в АВСС.
7.2. ПРИЕМА за обосновано повишението на първоначално определената цена на планиран текущ ремонт на 8 бр. санитарни възли – на сутерен, 1-ви, 2-ри и 3-ти етаж в сградата на Съдебна палата - гр. Благоевград от 50 000,00 лв. на 59 170,00 лв. с ДДС.

Мотиви: С решение на Пленума на ВСС по т.4.3.33 от Протокол №5/25.03.2021 г. на Пленума на ВСС е увеличен бюджета на ОС – Благоевград по § 10-00 „Издръжка“ с 50 000 лв. за изпълнение на планиран текущ ремонт на 8 бр. санитарни помещения на сутерен, 1, 2 и 3 етаж в сградата на ОС - Благоевград. Актуализирането на първоначалната количествена сметка, преди възлагане на ремонта през 2021 г., с допълнителни видове работи, необходими за изпълнение на ремонта, както трайната тенденция за повишаване на цените на труд и материали в строителството, обосновават повишване на първоначалната стойност на ремонта от 50 000,00 лв. с ДДС от края на 2020 г. на 59 170,00 лв. с ДДС към м. юли 2021г. 

Справка за отпуснатите средства на Окръжен съд – Благоевград
за периода 2016 г. – 2021 г.
година	Корекция на бюджета на ОСВ за извършване на текущ ремонт	Вид на текущия ремонт	
2016	0 лв.	няма	
2017	0 лв.	няма	
2018	9137лв.	за ремонт на покрива.	
2019	0 лв.	няма	
2020	0 лв.	няма	
2021	50000 лв.	ремонт 8 бр. тоалетни	

7.3. ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на ОС – Благоевград със сумата от 9 170,00 лв. за увеличение на средствата в рамер на 50 000,00 лв., одобрени с решение на Пленума на ВСС по т.4.3.33 от Протокол № 5/25.03.2021 г. по бюджета на ОС-Благоевград по § 10-00 „Издръжка“, за текущ ремонт на 8 бр. санитарни възли на сутерен, 1, 2 и 3 етажи в сградата, стопанисвана от ОС – Благоевград. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
7.4. ИЗПРАЩА решението по т. 7.3 на Комисия „Бюджет и финанси“ към Пленума на ВСС за действия по компетентност и на административния ръководител на Окръжен съд – Благоевград, за сведение и изпълнение. 

8.ОТНОСНО: Писмо от административния ръководител на Апелативен съд - Велико Търново, с вх. № ВСС-11204/19.07.2021 г., за осигуряване на средства за неотложен ремонт на тоалетна в сградата на Съдебна палата - Велико Търново, ул. „Васил Левски “ № 16, в частта ползвана от Апелативен съд – Велико Търново.
Приложение: Доклад от инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРИЕМА доклада на инж. Минчо Стаев - главен експерт в отдел „Инвестиции и строителство“ и инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.

8.2. УКАЗВА на административния ръководител на Апелативен съд – Велико Търново да предостави допълнително становище от Главен архитект на Община Велико Търново за реда, по който може да бъдат разрешени и извършени необходимите преустройствени работи, предмет на писмо рег. № ВСС-11204/19.07.2021 г.

Мотиви: Предлаганите рeмонтни работи са свързани с разширяване на санитарни помещения, намиращи се на 5-ти етаж в частта на Съдебната палата – гр. Велико Търново, ул. „Васил Левски“ № 16, ползвана от Апелативен съд - Велико Търново. За изпълнението им следва да бъде изяснено дали преустройството изисква одобряване на инвестиционен проект и издаване на разрешение за строеж, за което е необходимо експертното становище от Главен архитект на Община Велико Търново с оглед разпоредбите на ЗУТ.

8.3. ВЪЗЛАГА на дирекция „Управление на собствеността на съдебната власт“ да докладва преписката отново след получаване на допълнителни документи по т. 8.2. 

8.4. ИЗПРАЩА решението на Комисия „Бюджет и финанси“ към Пленума на Висшия съдебен съвет за сведение и на административните ръководители на Апелативен съд - Велико Търново и на Окръжен съд – Велико Търново, за сведение и изпълнение.

- Управление на собствеността:

9.ОТНОСНО: Проект на решение за упълномощаване на представляващия Висшия съдебен съвет да отправи искане до областния управител на област Разград за предоставяне безвъзмездно за управление на Пленума на Висшия съдебен съвет върху част от недвижим имот – частна държавна собственост, находящ се в гр. Исперих, ул. „Дунав“ № 2, за нуждите на Районен съд – Исперих.
Приложение: Доклад от Стоян Димитров – старши експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“,                     
с делегирани правомощия с решение по Протокол № 14/22.07.2021 г., 
т. 30 на Пленума на Висшия съдебен съвет
РЕШИ:

9.1. ПРИЕМА доклада на Стоян Димитров – старши експерт – юрист в отдел „Управление на собствеността“, дирекция „Управление на собствеността на съдебната власт“ в АВСС.
9.2. УПЪЛНОМОЩАВА представляващия Висшия съдебен съвет да отправи искане до Областния управител на област Разград, за започване на процедура по реда на чл. 15, ал. 2, изречение второ от закона за държавната собственост /ЗДС/, във връзка с чл. 6, ал. 3 от Правилника за прилагане на ЗДС, за предоставяне безвъзмездно за управление на ВСС, върху част от недвижим имот – частна държавна собственост, представляващ стаи с №№ 13 и 14 /преустроени в 6 броя помещения/, находящи се на първия етаж от триетажна административна сграда с идентификатор 501.465.2 по КККР на гр. Исперих, със застроена площ 422 кв.м, масивна, с предназначение – административна, делова сграда, съгласно АЧДС №2712 от 28.09.2018 г., за нуждите на Районен съд – Исперих.

10.ОТНОСНО: Проект на решение за разпределяне на недвижим имот – частна държавна собственост, представляващ ведомствено жилище.
Приложение: Доклад от Стоян Димитров – старши експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“,                     
с делегирани правомощия с решение по Протокол № 14/22.07.2021 г., 
т. 30 на Пленума на Висшия съдебен съвет
РЕШИ:
 
10.1. ОТМЕНЯ решение по т. 39 от Протокол № 16/25.05.2017 г. на Пленума на Висшия съдебен съвет, изменено и допълнено с решение по т. 86 от Протокол № 21/19.07.2018 г., по т. 71 от Протокол № 28/21.11.2019 г., по т. 59 от Протокол №29/05.12.2019 г., по т. 41 от Протокол № 30/12.12.2019 г., по т. 51 от Протокол №28/19.11.2020 г., по т. 23 и по т. 24 от протокол № 11/10.06.2021 г. в частта на раздел III: „Ползването и стопанисването на изброените по-долу ведомствени жилища остават в правомощията на Висшия съдебен съвет“: апартамент № 5, намиращ се в гр. София, р-н „Витоша“, м-ст „Манастирски ливади – запад“, ул.„Казбек“ № 30, вх. А, ет. 2.
10.2. ИЗМЕНЯ И ДОПЪЛВА решение по т. 39 от Протокол № 16/25.05.2017 г. на Пленума на Висшия съдебен съвет, изменено и допълнено с решение по т. 86 от Протокол № 21/19.07.2018 г., по т. 71 от Протокол № 28/21.11.2019 г., по т. 59 от Протокол № 29/05.12.2019 г., по т. 41 от Протокол № 30/12.12.2019 г., по т. 51 от Протокол № 28/19.11.2020г., по т. 23 и по т. 24 от протокол № 11/10.06.2021г., в раздел I, т. 14:„На Софийски районен съд“, със следния текст: 
- апартамент № 5, намиращ се в гр. София, р-н „Витоша“, м - ст „Манастирски ливади – запад“, ул. „Казбек“ № 30, вх. А, ет. 2.
10.3. ВЪЗЛАГА на главния секретар на АВСС и на административния ръководител на Софийски районен съд да организират в едномесечен срок от приемане на решението предаването и приемането на ведомственото жилище, намиращо се в гр. София, р-н „Витоша“, м-ст „Манастирски ливади – запад“, ул. „Казбек“ № 30, вх. А, ет. 2., апартамент № 5.
10.4. ИЗПРАЩА решението на главния секретар на АВСС и на административния ръководител Софийски районен съд, за сведение и изпълнение.

11.ОТНОСНО: Доклад от директора на дирекция „Управление на собствеността на съдебната власт“ в изпълнение на решение на Пленума на ВСС, взето по протокол № 13/08.07.2021 г., т. 40.

КОМИСИЯ „УПРАВЛЕНИЕ НА СОБСТВЕНОСТТА“,                     
с делегирани правомощия с решение по Протокол № 14/ 22.07.2021г., 
т. 30 на Пленума на Висшия съдебен съвет
РЕШИ:

11.1. ПРИЕМА доклада на директора на дирекция „Управление на собствеността на съдебната власт” към Администрацията на Висшия съдебен съвет до представляващия ВСС, за сведение при воденето на преговори с „БЪЛГАРИЯ ПЛАТИНИУМ ГРУП“ ЕАД.

-	Разни.

12.ОТНОСНО: Писмо от главния секретар на Висшия съдебен съвет адресирано до председателите на постоянните комисии към: Съдийска колегия, Прокурорска колегия на ВСС и Пленума на ВСС ведно с приложен проект на нови Вътрешни правила за организацията на документооборота, деловодната и архивна дейност в администрацията на Висшия съдебен съвет, за запознаване.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

12.1. ПРИЕМА за сведение писмото на главния секретар на Висшия съдебен съвет, адресирано до председателите на постоянните комисии към: Съдийска колегия, Прокурорска колегия на ВСС и Пленума на ВСС, ведно с приложен проект на нови Вътрешни правила за организацията на документооборота, деловодната и архивна дейност в администрацията на Висшия съдебен съвет.

13.ОТНОСНО: Обществена поръчка по чл. 13 от ВПУЦОПВСС и процедура по реда на чл.79, ал.1, т.7, във връзка с чл.18, ал.1, т.8 от ЗОП, за избор на изпълнител по договор за борсово посредничество във връзка с организиране и провеждане на обществена поръчка с предмет „Доставка на гориво за отопление на органите на съдебна власт“. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	13.1. ПРИЕМА доклада на Надя Горгорова – старши експерт в дирекция „Управление на собствеността на съдебната власт“.

13.2. ПРИЕМА техническа спецификация за обществена поръчка с предмет: „Доставка на гориво за отопление на органите на съдебната власт“, за срок от 3 /три/ години. 
13.3. ОПРЕДЕЛЯ за изпълнител на договор за борсово посредничество за извършване на борсова сделка по реда на Закона за стоковите борси и тържищата във връзка с доставка на гориво за отопление	за нуждите на органите на съдебната власт  - „Универсал Брокерс” ЕООД в качеството му на член на „Софийска стокова борса“ АД.
Мотиви: От получените оферти борсовият член на „Софийска стокова борса“ АД „Универсал Брокерс” ЕООД е предложил най-нисък размер на разходите за борсово представителство, а именно комисионно възнаграждение в размер на 0,0% от стойността на сключения борсов договор без ДДС и борсовата такса към ССБ АД в размер на 0,15% от стойността на борсовия договор без ДДС, което възлиза на 3674,21 /три хиляди шестстотин седемдесет и четири и 0,21/ лева.
13.4. ИЗПРАЩА чрез Главен секретар на ВСС подготвената документация, съгласно ВПУЦОПВСС, на дирекция „Правна“, отдел “Обществени поръчки“, за последващи действия.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ